**Dilemă**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dilemă

Cad notele din partitura toamnei

Solfegiază vântul a pustiu

În frunze ard tristețile și Doamne-i

Așa de greu să simt că mai sunt viu...

Din ochii mei, dau lacrimi la icoane

Să plângă îngerilor aripile arse.

Mai scot un număr, azi, din milioane

Ce trăiesc drama vieții printre farse.

Mai îngrășăm pământul c-o speranță

Ce prea curând s-a stins și fără rost

Iar viața însăși, ajusă-i o creanță

A unui debitor prea laș, naiv... sau poate prost.

E rece, Doamne-n suflet, şi-i târziu;

Aud cum urlă-a neputință gândul

Și nu mai știu de-s mort sau de sunt viu

Ori doar un număr ce-și așteaptă rândul....

de Gabriela Mimi Boroianu

11.11.2015